Verner Emil Sørensen (22. september 1917 i Middelfart – 29. august 1944) var en dansk modstandsmand. Søn af smed Anders Peter Sørensen (f. 1889) og Louise Mette Kirstine født Larsen (f. 1885), forældrene var gift i Brænderup den 2. november 1912. Den 29. august 1944 deltog han, sammen med modstandsgruppen BOPA, i en aktion i Kragehave, hvor man forsøgte at standse og erobre et tog med tysk ammunition i Tåstrup. Sørensen kom i ildkamp mod tyske soldater, hvorved han blev ramt af et dræbende skud. I 1945 blev han begravet på Bispebjerg Kirkegård, afdeling 10.